Navarra Suma talde parlamentarioari atxikitako foru parlamentari Ángel Ansa Echegaray jaunak idatziz erantzuteko galdera egin du, Nafarroako Parlamentuko 678 irteera-zenbakiarekin erregistratua, 2023ko urtarrilaren 16an (10-23/PES-15), Nafarroari esleitutako Suspertze eta Erresilientzia Mekanismoko funtsei buruz. Hona Ekonomia eta Ogasun Departamentuko kontseilariak ematen dion informazioa:

1. Maileguak direla kontuan hartuta, egin al duzue zenbatespenik itzuli beharko den zenbatekoari buruz (azkenean Nafarroara iristen denari dagokionez)?

2. Erantzuna baiezkoa bada, adierazi zenbatetsitako zenbatekoa, eta xehatu zenbateko hori aurrekontu-partidatan.

3 Erantzuna ezezkoa bada, noiz izanen du prest Gobernuak zenbatespen hori?

1. galderari dagokionez adierazi behar dizut ez dela itzuli beharrekoaren zenbatespenik egin, zeren jasotako funtsak eta jasotzea aurreikusten ditugunak (447 milioi)( ez dira mailegua, baizik eta Estatuaren transferentziak.

Mailegu gisa jaso daitezkeen funtsak 2024tik 2026ra bitarte Berreskuratze, Eraldaketa eta Erresilientzia Planaren gehigarriarekin lotuta daudenak dira.

Horrenbestez, 2. eta 3. galderak ez daukate zentzurik, ez dagoelako aurreikusita inolako ituzlketarik.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2023ko otsailaren 17an.

Ekonomia eta Ogasuneko kontseilaria: Elma Saiz Delgado